section_heading: Životopis
paragraph_text: Kao svećenik vršio je službu kapelana i zamjenika učitelja novaka na Humcu (1906. – 1913.), te istodobno službu vjeroučitelja u školi u Ljubuškom. Učitelj bogoslova u Mostaru bio je jednu godinu (1913. – 1914.). Nadžupnik je i vjeroučitelj u Županjcu 1914. – 1919. Njegova služba u Županjcu bila je vrlo teška zbog rata koji je tada trajao. Nakon toga odlazi na misionarsku službu među Hrvate u SAD-u (1919. – 1921.). Ponovno se vraća u Duvno (Županjac) te punih 15 godina vrši službu nadžupnika i vjeroučitelja (1921. – 1936.). Do 1941. u Tomislavgradu pomoćnik je župnika u svećeničkom i pastoralnom radu i vodi sve poslove oko izgradnje samostana.